પ્રાણી સંગ્રહાલયના મુલાકાતીઓ માટે પાંચ વોટર કૂલર, બાલવાટિકા, અને બટરફલાય પાર્કમાં એક-એક અને લેકફ્રન્ટમાં ચાર વોટરકૂલર મુકાયાં છે. પક્ષીઓનાં પાંજરાંમાં સૂર્યપ્રકાશ સીધો આવતો રોકવા ઉપરથી ગ્રીન નેટ લગાડાઇ છે. પહેલાં ખસખસની નેટ, તેની ઉપર ગ્રીન નેટ અને પાણીનાં છંટકાવથી પ્રાણી, પક્ષીઓને ભીષણ ગરમીમાં રાહત અપાઇ રહી છે. પ્રાણીઓનાં મોં પર પાણીના ફુવારાથી છંટકાવ કરાય છે. વૃક્ષો પર પણ પાણી છંટાઇ રહ્યું છે. નર્સરીના છોડ લગાવાઇ રહ્યા છે. આ પ્રકારના ઉપાયોથી કાંકરિયા પ્રાણી સંગ્રહાલયમાં ગરમીનો પારો શહેરના અન્ય વિસ્તારો કરતાં હંમેશાં બેથી પાંચ ડિગ્રી ઓછો રહેતો હોવાનો તંત્રનો દાવો છે.